CMYK on lyhenne sanoista Cyan Magenta Yellow Key (suomeksi syaani, magenta, keltainen ja avainväri eli musta). Se on väriavaruus/malli, jossa värit luodaan yhdistämällä syaania, magentaa ja keltaista väriä. Kun tämä kolme väriä yhdistää valkoiselle materiaalille on tuloksena musta väri. Tulostamisen pitäisi tapahtua valkoiselle materiaalille. Musta väri on mukana sen takia että käytännössä puhtaita värejä on lähes mahdoton tehdä, jolloin kolmen värin yhdistelmä ei ole lähellä mustaa. Mustaa väriä käytetään myös suhteessa eniten, joten sen yhdistäminen tulostaessa olisi myös turhan kallista.
CMYK on käytössä lähinnä tulostaessa, painotuotteissa ja niihin liittyvässä kuvantallennuksessa ja -käsittelyssä.